Minsk (ČŽ/K/SN). Běłoruska zawrěje swoje nazemske hranicy, tak zo wobydlerjo kraj hižo wopušćić njemóža. Knježerstwo ma naprawu k škitej ludnosće před natyknjenjom z koronawirusom za njezbytu. Po informacijach powěsćernje Interfax nabudźe postajenje dnja 20. decembra płaćiwosće. Šoferow nakładnych awtow w mjezynarodnym wobchadźe a diplomatow wone njenastupa. Kak dołho maja hranicy zawrjene wostać, njeje znate. Wot spočatka pandemije w nalěću je so w Běłoruskej 152 453 ludźi z wirusom natyknyło, z kotrychž 1 230 zemrě.
szl_Latn